VIII CERTAMEN DE PROJECTES EDUCATIUS D'ENGINYERIA QUÍMICA - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/3451)
  + [Valencià](/va/acuerdo/3451)






Selector de idioma

Leer

* [Español](/es/acuerdo/3451)
* [Valencià](/va/acuerdo/3451)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





VIII CERTAMEN DE PROJECTES EDUCATIUS D'ENGINYERIA QUÍMICA[Butlletí Oficial Universitat d'Alacant](/ca/Publicacion)
==================================================================================================================

Secretaria General

Butlletí Oficial Universitat d'Alacant





VIII CERTAMEN DE PROJECTES EDUCATIUS D'ENGINYERIA QUÍMICA

Data d'aprovació
:   04/11/2015

Data de publicació
:   05/11/2015

Òrgan competent
:   Institut Universitari d'Enginyeria de Processos Químics

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=3451.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/3451)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/3451)
  + [Compartir acuerdo en 

    X](https://twitter.com/intent/tweet?via=UA_Universidad&text=VIII CERTAMEN DE PROJECTES EDUCATIUS D'ENGINYERIA QUÍMICA&url=https://www.boua.ua.es/va/acuerdo/3451)

**Títol:** VIII CERTAMEN DE PROJECTES EDUCATIUS D'ENGINYERIA QUÍMICA

**Secció:** CONVOCATÒRIES I CONCURSOS

**Òrgan:** Institut Universitari d'Enginyeria de Processos Químics

**Data d'aprovació:** dimecres, 4 de novembre de 2015

VIII CERTAMEN DE PROJECTES EDUCATIUS D'ENGINYERIA QUÍMICA

BASES DELS PREMIS

La convocatòria s'estructura en els apartats següents:

1. DEFINICIÓ I OBJECTIUS

Es convoca el VIII CERTAMEN DE PROJECTES EDUCATIUS D'ENGINYERIA QUÍMICA, organitzat per l'Institut d'Enginyeria de Processos Químics (IIPQ) en col·laboració amb el Dpt. d'Enginyeria Química de la Universitat d'Alacant i adreçat a grups d'alumnes i professors de 3r i 4t d'ESO, per a la realització de projectes monogràfics relacionats amb algun dels temes següents:

L'Enginyeria Química i el medi ambient

Gestió i tractament d'aigües.

Gestió i tractament de residus sòlids (urbans i industrials).

Gestió i tractament d'emissions gasoses.

L'Enginyeria Química i la indústria cosmètica i alimentària

Processos de separació en la indústria cosmètica i alimentària.

Operacions de transferència de matèria en la indústria cosmètica i alimentària.

Diferents tipus de barreges en la indústria cosmètica i alimentària.

L'Enginyeria Química i el món dels plàstics

Caracterització, processament i aplicacions de materials termoplàstics.

Caracterització, processament i aplicacions de materials termostables.

Reciclat de residus plàstics.

L'Enginyeria Química i l'energia

Petroli i refinament de petroli.

Biocombustibles.

Recuperació del contingut energètic de diferents tipus de residus.

Energies renovables.

L'Enginyeria Química "verda" sostenible

Nous processos sostenibles en Enginyeria Química.

Reducció i captura de gasos d'efecte hivernacle.

Biorefineries.

Els treballs hauran d'estar centrats en els temes proposats i posar l'accent en els aspectes relacionats amb l'Enginyeria Química. Es valorarà especialment la realització d'activitats pràctiques i/o de maquetes relacionades amb el tema desenvolupat.

OBJECTIUS

Promoure i desenvolupar l'interès dels estudiants de 3r i 4t d'ESO per les matèries científiques en general i per l'Enginyeria Química en particular.

Fomentar el coneixement de la implicació de l'Enginyeria Química en els diferents camps d'activitat de les societats modernes, així com el paper d'aquesta disciplina de cara al desenvolupament de tecnologies netes i renovables, a la conservació del medi ambient i la seua contribució fonamental al desenvolupament sostenible del planeta.

Estrènyer les relacions entre els centres d'ensenyament secundari i la Universitat d'Alacant i reconèixer la importància de la presència, el contacte i la col·laboració de la Universitat amb els centres d'ensenyament secundari per a donar suport a les tasques formatives del professorat d'aquests centres i fomentar-les.

Col·laborar en el desenvolupament d'habilitats transversals de comunicació oral i escrita, sentit crític i capacitat per a treballar en equip dels estudiants d'ESO, eines que els servisquen de suport per a abordar amb major confiança els estudis de batxillerat i, posteriorment, universitaris.

2.JURAT I AVALUACIÓ

Comitè científic: Caballero Suárez, José Antonio (president), Salcedo Díaz, Raquel (secretària) i vocals (Carratalá Giménez, Adoración; Fernández Torres, Mª José; Font Escamilla, Alicia; García Quesada, Juan Carlos; García Rodríguez, Miriam; Gómez Siurana, Amparo; Gomis Yagües, Vicente; Olaya López, María del Mar; Ortuño García, Núria; Quirante Arenas, Natalia; Saquete Ferrándiz, María Dolores)

Comitè organitzador: José Antonio Caballero Suárez; Mª José Fernández Torres; Raquel Salcedo Díaz; Carmen Esteban Gª-Fontecha)

La decisió del jurat serà inapel·lable

3.PREMIS

Els projectes s'avaluaran segons el que estableixen les bases del certamen, i els treballs finalistes s'exposaran oralment en la “Jornada de divulgació de l'Enginyeria Química”, que tindrà lloc en la Universitat d'Alacant com a activitat de clausura del certamen. En aquest acte se seleccionaran els treballs guanyadors amb el detall següent:

3 premis de 600 euros als treballs guanyadors

2 premis de 300 euros als treballs finalistes no guanyadors

* 3 premis de 200 euros als millors pòsters

4.PARTICIPACIÓ

Cada projecte serà desenvolupat per un grup de treball que estarà integrat per 1 professor de l'àrea de Ciències i un nombre màxim de 10 alumnes del seu centre.

Cada professor podrà participar amb més d'un grup d'alumnes.

Cada grup desenvoluparà un projecte relacionat amb algun dels temes proposats.

No s'admetran projectes en els quals es tracten els temes de manera general . Aquests hauran d'estar clarament centrats en els aspectes relacionats amb l'Enginyeria Química.

Hi haurà un comitè de selecció que vetlarà perquè tots els projectes educatius s’adeqüen a les línies temàtiques proposades.

El PDI de l’IIPQ donarà suport als grups de treball.

Es valorarà especialment els projectes en els quals es presente algun tipus de material complementari que mostre de manera esquemàtica el procés estudiat (maquetes o composicions gràfiques que incloguen esquemes, mapes, plànols, etc.) o en què es presenten els resultats de les activitats pràctiques realitzades.

En concloure el projecte, cada grup haurà de presentar-ne una memòria final, dins del termini establit i segons el format prèviament fixat, que s'anunciarà oportunament en la web del certamen, en la qual s'exposaran els objectius, la metodologia i els resultats obtinguts en el projecte. També es presentarà la composició gràfica o qualsevol altre material elaborat. Aquests seran els que s'avaluen per a dur a terme la selecció dels 5 treballs finalistes.

Els projectes es desenvoluparan al llarg del curs 2015/2016 i les memòries finals s'hauran de presentar abans de la data que s'especifica en aquesta convocatòria, i que proporciona un període de temps suficient perquè les memòries puguen ser avaluades pels membres del jurat.

Una vegada conclòs el termini per a la presentació de les memòries, el jurat del certamen seleccionarà 5 treballs finalistes, atenent criteris de rigor científic, originalitat i qualitat de la memòria. Els correctors valoraran els apartats següents:

Continguts, originalitat, preparació, estructura, extensió, orientació cap a l'Enginyeria Química, plantejament i resolució del tema i material complementari.

La qualificació que se seguirà serà: Incorrecte (0 punts), Correcte (1 punt), Bé (3 punts), Excel·lent (5 punts)

Una vegada aplicat el barem, el jurat establirà un relació de major a menor i passaran a la final els projectes que aconseguisquen les 5 millors puntuacions.

En cas que algun premi quedara desert després de la valoració del jurat o per falta de participació, el seu import econòmic serà repartit equitativament entre els altres premis no deserts del concurs.

Cada memòria dels projectes educatius presentada pels diferents grups participants serà sotmesa a una avaluació independent per part dels membres del jurat. La puntuació final de cada treball s'obtindrà amb la mitjana de la puntuació atorgada pels correctors. La resolució o decisió del jurat és inapel·lable.

A principis de maig de 2016 tindrà lloc a la UA una Jornada de divulgació de l'Enginyeria Química, en què tots els grups participants exposaran els aspectes més destacats del seu projecte mitjançant pòsters. A més, els grups finalistes faran una exposició oral, d'uns 10 minuts de durada, amb el suport dels mitjans audiovisuals que necessiten.

En la Jornada de divulgació de l'Enginyeria Química esmentada en el punt anterior, el jurat, després d'una nova votació, seleccionarà els 3 projectes guanyadors del certamen entre els 5 finalistes, en funció de les memòries presentades i les exposicions orals realitzades.

Cada grup de treball deu elaborar un pòster on es resumisca de forma esquemàtica tot el treball desenvolupat. El pòster ha de contenir obligatòriament el títol del treball, els components del grup i el tutor juntament amb el centre a què pertanyen. Les mesures: 0.7 m ample x 1 m alt. Grandària de lletra per al títol: 40-70. Grandària de lletra per a resta de text: 30-50. La impressió pot fer-se en la Universitat, en aquest cas el programa que s’ha d’utilitzar ha de ser PowerPoint. Els pòsters de tots els projectes participants estaran exposats el dia de la Jornada de divulgació de l'Enginyeria Química i el jurat votarà per a seleccionar-ne els tres millors. Es valorarà la capacitat per a transmetre la informació d'una manera atractiva.

Es valoraran especialment aquells treballs en els quals es destaque el paper rellevant de l'Enginyeria Química en l'àrea temàtica triada per a desenvolupar el projecte.

Tindrà lloc un acte de lliurament de premis, en què es repartiran:

Diploma de participació a tots els grups

Diploma acreditatiu als 5 grups finalistes

Premis als 3 treballs guanyadors

Premis als 2 treballs finalistes

Premis als 3 millors pòsters

5.LLOC I DATES

El certamen tindrà lloc en el Saló d'Actes de l'Escola Politècnica Superior amb el calendari següent:

18-12-2015 Data límit d'inscripció.

11-04-2016 Data límit lliurament de projectes.

18-04-2016 Data límit comunicació treballs finalistes.

02-05-2016 Fi termini lliurament pòsters.

13-05-2016VIII Jornada de divulgació de l'Enginyeria Química.

6. INSCRIPCIÓ

Per a formalitzar la inscripció s'ha d'enviar una fitxa a

[mssm@xc.pj](mailto:pueq@ko.lu "Contacto Instituto de Ingeniería de Procesos Químicos")

amb les dades que apareixen a continuació:

Nom del grup (opcional):

Professor tutor:

Centre:

Curs:

Nom dels alumnes participants:

Àrea temàtica:

Títol del projecte (provisional):

Autorització material multimèdia: si no s'indica el contrari, s'entén que els alumnes, pares i professors donen el consentiment per a publicar material multimèdia de l'esdeveniment.

S'haurà d'adjuntar un resum del projecte que es pretén desenvolupar (màxim 1 full)

7.MARC LEGAL I PRESSUPOSTARI

La dotació econòmica per a aquesta convocatòria es troba consignada en el Capítol 4 de l'Institut d'Enginyeria de Processos Químics, Centre de Despesa 040900. El pagament d'aquesta dotació està supeditat a la disponibilitat de liquiditat de la UA i s'abonarà als centres participants mitjançant transferència bancària.

Els premis assignats s'ajustaran al que es disposa en la Llei 38/2003, de 17 de novembre, General de Subvencions, a les regulacions, requisits i termes establits per les normes de funcionament intern de la UA i al que aquesta convocatòria estableix.

8.ACCEPTACIÓ DE LES NORMES

La participació en els Premis implica l'acceptació d’aquestes normes.

Alacant, 4 de novembre de 2015

José Antonio Caballero Suárez

Director de l'Institut Universitari d'Enginyeria de Processos Químics





[Carretera Sant Vicent del Raspeig s/n  
03104 Sant Vicent del Raspeig - Alacant  
 Tel. 87 625 6405 - Fax 90 191 1877](https://www.google.es/maps/@80.476099,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12929&trk=tyah&trkInfo=tarId%7O1362867870115%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)